open-index/open-wikipedia-markdown huggingface dataset:
Baek-hyun

**Byun Baek-hyun** (, 1992 — yil 6-may, Pyuchon, Kyonnggido, Janubiy Koreya) — janubiy koreyalik qoʻshiqchi va aktyor. U „Exo“ hip hop guruhi aʼzosi. Shuningdek, Baek-hyun „SuperM“ superguruhining sardori hisoblanadi.

„Exo“ guruhi bilan bir nechta albomlarni chiqargandan soʻng, Baek-hyun oʻzining yakkaxon faoliyatini 2019-yilda oʻzining birinchi „*[[City Lights]]*“ mini albomini chiqarish bilan boshlagan. Albom tijoriy muvaffaqiyatga erishgan, 2019-yilda yarim million nusxadan ortiq sotilgan va Janubiy Koreyada 2010-yillarning yakkaxon ijrochilari orasida eng koʻp albomi sotilgan qoʻshiqchiga aylangan. „*City Lights“dan* keyin uning ikkinchi „*Delight“* (2020) nomli mini albomi chiqqan, albom 1 million nusxadan ortiq sotilgan. Uni muxlislari „zukko aydol (idol)“ deb atashgan.

## Faoliyati

### 2012-2015: Debyuti va ilk faoliyati
Baek-hyun 2012-yil 30-yanvarda rasman guruhga qo‘shilgan. Guruhning oʻzi 2012-yil 8-aprelda debyut qilgan.

2014-yil fevral oyida Baek-hyun va Suho „SBS“ telekanalida efirga uzatiladigan „Inkigayo“ teleko‘rsatuvining doimiy boshlovchilari bo‘lishgan. 2014-yil noyabr oyida ular shouni tark etishgan. Oʻsha yilning iyul oyida Baek-hyun Janubiy Koreyaning „SM C&C“ agentligi tomonidan ishlab chiqarilgan „Singing in the rain“ musiqiy filmida bosh rol ijro etib, oʻzining teatrdagi debyutini qilgan.

2015-yil aprel oyida Baek-hyun „EXO Next Door“ veb-dramasi uchun „Beautiful“ saundtrekini ijro etdi. Qoʻshiq chartlarda yetakchi oʻrinni egalladi. 2015-yil may oyida Baek-hyun aktyor Ye Jin Go bilan „*Dokgo“* filmida suratga tushishi maʼlum bo‘ldi. Biroq filmni suratga olish ishlari to‘xtatilgan va o‘sha yilning yanvariga ko‘chirilgan. 2015-yil dekabr oyida Baek-hyun „SBS“ telekanalida efirga uzatiluvchi „GayoDaejeon“ shousida „Like Rain Like Music“ qo‘shig‘ini ijro etgan.

### 2019-yildan hozirgacha: yakkaxon debyuti va „SuperM“
2019-yil 10-iyun kuni Baek-hyun 2019-yil iyul oyida yakkaxon ijrochi sifatida debyut qilishi eʼlon qilingan. 10-iyul kuni u „*City Lights“* nomli ilk mini albomini chiqargan.

10-avgust kuni „SM Entertainment“ shirkati „SuperM“ nomli yangi super K-pop guruhining faoliyat boshlashini eʼlon qilgan, Baek-hyun „SHINee“ guruhidan Taemin, „EXO“ guruhidan Khai, „NCT“ guruhidan Taeyong va Mark, „WayV“ dan esa Ten va Lucas bilan birga debyut qilgan. Guruh 4-oktyabr kuni „SuperM“ mini albomi bilan ilk chiqishini amalga oshirgan.

## Shaxsiy hayoti
2014-yil 19-iyunda „SM Entertainment“ Baek-hyun va Taeyeon (Girls' Generation aʼzosi) oʻrtasidagi ishqiy munosabatlarni tasdiqlagan. Biroq 2015-yil sentyabrida jurnalistlar ular ajralishganini xabar qilishgan.

## Diskografiyasi

### Mini albomlar

### Singl

## Manbalar
Samantha Kerr

**Samantha Meri Kerr** (; 1999-yil 17-aprelda tugʻilgan) — Shotlandiyalik yarim himoyachi, Shotlandiya ayollar Premer-ligasida (SWPL) Rangers va Shotlandiya terma jamoasida oʻynaydi.

## Klublardagi faoliyati
Kerr Central Girls (ilgari Falkirk FC Girls) jamoasida 12 yoshdan 16 yoshgacha oʻynagan. 2015-yil may oyida u Graeme oʻrta maktabida Shotlandiya maktab qizlari kubogi sardori boʻldi.

### Glazgow City
2016-yilning yanvarida, 16 yoshida Kerr Glazgow City bilan shartnoma imzoladi. Glazgow City bosh murabbiyi Scott Booth uning transferi haqida shunday dedi: „Sam Kerr — oʻziga xos fazilatlarga ega yosh futbolchi. Biz u oʻz isteʼdodlarini yanada rivojlantirish uchun Glazgow City jamoasiga qoʻshilishni tanlaganidan xursandmiz, u oʻyinda ajoyib natijalarga erishmoqda“. 2016-yil mart oyida u klubga Shotlandiya Premer-ligasi kubogi yarim finaliga chiqish uchun Glasgow Girlsni magʻlub etishga yordam berdi. Kerr 2016-yilgi mavsum oxirida ketma-ket 10 yil SWPL gʻolibi boʻlgan Glazgow City jamoasi aʼzosi edi; Shotlandiya futboli tarixida birinchi marta har qanday katta klub bunga erishdi. Shuningdek, u 2017-, 2018- va 2019-yillarda chempionlik gʻalabalarida qatnashdi. 2019—2020-yilgi mavsum Shotlandiyada musobaqa Covid-19 pandemiyasi tufayli bekor qilindi.

### Rangers
2020-yil dekabr oyida Kerr olti oy oldin kelishilgan shartnoma oldidan „Rangers“ ga koʻchib oʻtdi (jamoadoshi Kirsty Howat ham xuddi shunday oʻtdi). 2021—2022-yilgi mavsumda u Aberdin ustidan qozonilgan gʻalabada Ibroks stadionida ham jamoasining oʻyindagi, ham jamoadagi birinchi golni urdi va Rangers birinchi marta SWPL chempionligini qoʻlga kiritgani uchun PFA Shotlandiyaning yilning eng yaxshi jamoasi deb topildi.

## Xalqaro faoliyati
Kerr Shotlandiyani 15 yoshgacha va 17 yoshgacha darajalarida, shu jumladan 2014-yilgi UEFA 17 yoshgacha boʻlgan ayollar chempionatining guruh bosqichida himoya qilgan. Uning UEFA musobaqasidagi debyuti 2014-yil 9-oktabrda Chernogoriyaga qarshi oʻtkazilgan. Samanta, shuningdek, Ispaniyadagi Yevro va La Manga kubogida Shotlandiyani 19 yoshgacha boʻlganlar darajasida himoya qilgan. U birinchi marta 2018-yil noyabr oyida Shotlandiya terma jamoasining toʻliq tarkibiga qoʻshildi va 2020-yilgi Pinatar kubogi uchun tanlangan ikkita oʻyinchidan biri edi. Kerr 4-mart kuni Ukrainaga qarshi 3:0 hisobidagi gʻalabaning soʻnggi 13 daqiqasida oʻynab, turnirda xalqaro debyut qildi.

## Manbalar
Abi Harrison

**Abigail Harrison** (; 1997-yil 7-dekabrda tugʻilgan) — shotlandiyalik futbolchi, Bristol City va Shotlandiya terma jamoasida hujumchi sifatida oʻynaydi.

## Klubdagi faoliyati

### Shotlandiya
Abi Glazgo janubida ulgʻaygan va u yerda Holyrood oʻrta maktabida oʻqigan. Harrison oʻz faoliyatini Celtic da boshlagan. Shotlandiya Ayollar Premer-ligasida 14 yoshida debyut qilgan eng yosh futbolchi hisoblanadi.

2016-yilda jamoa bilan Shotlandiya ayollar kubogini qoʻlga kiritgan. Hibernian Glazgow City ustidan 3:0 magʻlub etganida Harrison bitta golni qayd ettirib qoʻydi va 2018-yil finalida ikki marta gol urdi. Birinchi boʻlimda jarohat tufayli almashtirilgan boʻlsa-da, Motherwell ustidan 0 — 8 gʻalaba qozonildi. Harrison, shuningdek, Edinburg klubidagi toʻrt yillik faoliyati davomida uchta SWPL kubogini (2016, 2017 va 2018). yutgan, ammo ular har mavsumda ligada Glazgow Citydan keyin ikkinchi oʻrinni egallagan. U 2017 (15 ta gol) va 2018-yil (25 ta gol) da divizionning eng yaxshi to‘purari nomiga va „Oltin butsa“ sohibi bo‘lgan.

### Angliya
Harrison 2019-yil yanvar oyida Angliyaning Ayollar Superligasi klubi Bristol City bilan shartnoma imzolagan. 2019-yilning noyabr oyida u tizzasidan jarohat oldi, bu esa uni 2019-20 FA WSL mavsumining qolgan qismida o‘tkazib yuborishiga majbur qildi. Abi 2020-yil avgust oyida yana oʻynash uchun tayyor bo‘ldi va 2021-yil mart oyida FA Ayollar Ligasi kubogi finalida („Chelsea“ mag‘lubiyatga uchradi) foydalanilmagan zaxira o‘yinchisi edi.

## Xalqaro faoliyati
Harrison Angliyaning Londonida tugʻilgan boʻlsa-da, ota-onasi tomonidan Shotlandiya va Yamaykaga oʻynash huquqiga ega edi.

U birinchi marta 2016-yil sentyabrida Shotlandiya terma jamoasiga chaqirildi va 2018-yil yanvarida Rossiyaga qarshi o‘rtoqlik o‘yinida xalqaro maydondagi debyutini o‘tkazdi. Shuningdek, Shotlandiyani 16 yoshgacha, 17 yoshgacha va 19 yoshgacha boʻlgan guruhlarda himoya qilgan

Shotlandiya terma jamoasidagi debyutida, 2021-yilning noyabr oyida 2023-yilgi FIFA Ayollar o‘rtasidagi Jahon chempionati saralash bosqichi — UEFA B guruhida Ukrainaga qarshi o‘yinda Harrison so‘nggi daqiqada boshi bilan gol urib, hisobni 1:1 koʻrinishiga keltirdi

## Manbalar
Young Jun Hyung

**Young Jun Hyung** — janubiy koreyalik qoʻshiqchi, aktyor va qoʻshiq yozuvchi. U „Highlight“ K-pop guruhining asosiy reperi. Uning tugʻilgan paytidagi ismi Young Jaesun boʻlgan, oilaviy sabablarga koʻra 6-sinfda oʻqiyotganida ismini oʻzgartirgan. U musiqiy faoliyatini 2007-yilda „Xing Entertainment“ leybli ostidagi „Xing“ guruhida Poppinʼ Dragon laqabi bilan boshlagan. Lekin Hyung ushbu leybl shartnomasi qul shartnomasi ekanligini bilgach, debyut oldidan tarkibni tark etgan va natijada kompaniya uni sudga bergan. Jun hyung sudda gʻalaba qozongan va keyinchalik „Cube Entertainment“ shirkatiga qoʻshilgan. Oʻzining debyutidan oldin, yakkaxon ijrochi AJning „Wipe the Tears“ nomli ikkinchi singlini yozishda ishtirok etgan.

Uning ota-onasi uning musiqiy faoliyatiga qarshi boʻlishganiga qaramay, Jun hyung 2009-yilda „Beast“ guruhi aʼzosi sifatida debyut qilgan.

## Yakkaxon faoliyati
Junhyun Hyunaning „Change“ yakkaxon debyut albomini yozishda hissa qoʻshgan. Shuningdek, u „4minute“ guruhining „Whoʻs Next?“ qoʻshigʻidagi rep qismlarini yozishda ishtirok etgan. Qoʻshiqchi G.NA ning „I’ll Back Off So You Can Live Better“ qoʻshigʻining rep qismini ijro etgan. 2010-yilda Young Jun hyung „4minute“ guruhidan Hyuna, Outsider, Verbal Jint, „Mighty Mouth“ guruhidan Ssangchu, Vasco va Zico bilan birgalikda „Faddy Robot Foundation“ nomli albomini chiqargan. Ular albom sotuvidan tushgan barcha pullarni xayriya ishlariga berishgan.Jun hyung Young Jee, Navi, Wheesung, Kim Wan Sun, ALi, Baek Jiyoung kabi sanʼatkorlarning qoʻshiqlari uchun rep qismlarini yozgan va ijro etgan. Shuningdek, u M&Dning „Close Your Mouth“ klipida „FT Islva“ guruhidan Hongki va Jonghun, „Supreme Team“ guruhidan Simon D va „Miss A“ guruhidan Jia bilan birga suratga tushgan. Klip 2011-yil 22-iyun kuni chiqarilgan. 2012-yil 3-fevralda Junhyun „Living Without You“ nomli yakkaxon qoʻshigʻini chiqargan. Qoʻshiq Kim Tae Ju bilan hamkorlikda ishlab chiqarilgan va bastalangan.

2014-yilning 26-martida Li Seung Hvanning "I Only Respond To You " qo‘shig‘iga ishlangan klipida Jun hyung va Li Se Young oshiqlar rolini ijro etishgan.2014-yilda u qoʻshiqchi Megan Lining „8dayz“ debyut trekini yozishda ishtirok etgan.Aktrisa Park Shin-hyening „My Dear“ treki 11-iyun kuni chiqarilgan. Qoʻshiqdagi rep qismini Jun hyung ijro etgan.

## Diskografiyasi

### Singl

### Mini albomlar

### Sheriklikdagi qoʻshiqlari

## Shaxsiy hayoti
2011-yilning bahorida „Cube Entertainment“ kopmaniyasi Jun hyung va „KARA“ guruhining aʼzosi Goo Hara ishqiy munosabatda ekanligi haqida rasmiy eʼlon qilgan. 2013-yil mart oyida juftlik ajralishgan.

## Manbalar

## Havolalar

* twitter.com
* instagram.com
Isabeau Levito

**Isabeau Levito** (; tugʻ. 2007-yil 3-mart, Filadelfiya) — amerikalik figurali uchuvchi. AQSh chempionatining bronza medali sovrindori (2022), oʻsmirlar oʻrtasidagi jahon chempioni (2022).

## Biografiya
Isabeau Levito 2007-yil 3-martda Filadelfiyada tugʻilgan, keyin yolgʻiz onasi Chiara Garberi bilan Nyu-Jerseyga koʻchib oʻtgan. Onasi 1997-yilda Italiyadan AQShga hijrat qilgan embriolog. Chiara Yevropa tarixiga qiziqqan va oʻrta asrlar haqidagi „Lady Hawk“ fantastik filmining muxlisi boʻlganligi sababli, u qiziga ushbu film qahramoni — Anjuning Izabella (Isabeau) sharafiga ism qoʻygan.

*Xalqaro Virtual Taʼlim Akademiyasi* talabasi Isabeau uch tilda soʻzlashadi: ingliz, italyan va rus tillarida. Konkida uchuvchi rus tilini biladigan mutaxassislar Yuliya Kuznetsova, Slava Kuznetsov, Janna Palagina, Otar Japaridze va Evgeniy Platovlardan iborat murabbiylar jamoasi tufayli rus tilini oʻrgandi.

Martaba

Levito 2010-yilgi Olimpiadada figurali uchish musobaqasini tomosha qilgandan keyin konkida uchishni boshladi. 2020-yilda u AQSh oʻsmirlar chempionatining kumush medali sovrindori boʻldi. Bir yil oʻtgach, figurali uchuvchi oʻsmirlar oʻrtasidagi milliy chempionatning oltin medalini qoʻlga kiritdi.

2021/2022-yilgi mavsumda, 14 yoshida, u birinchi marta kattalar oʻrtasidagi AQSh chempionatida qatnashdi va turnirga medal uchun daʼvogar sifatida keldi. Ikkita dastur yigʻindisida Isabeau uchinchi oʻrinni egalladi, ammo shunga qaramay, u joriy mavsumdagi kattalar oʻrtasidagi xalqaro turnirlarda ishtirok etishiga ishona olmadi, chunki u kerakli yoshga yetmagan.

2022-yil aprel oyida Isabeau Levito oʻsmirlar oʻrtasidagi jahon chempionatida ishtirok etdi. Rossiyaning Ukrainaga bostirib kirishi sababli ISU musobaqalaridan chetlashtirilgan rossiyalik konkida uchuvchilari yoʻqligida Isabeau turnirga favoritlardan biri sifatida yondashdi. Ushbu musobaqada qisqa dasturdan soʻng 72,50 ball bilan oraliq 1-oʻrinni egalladi, erkin dasturda 134,05 ball bilan 2-oʻrinni egalladi, natijada u jami 206,55 ball bilan chempionlikni qoʻlga kiritdi.

## Dasturlar

## Natijalar

## Manbalar
Yang Lin

**Yang Lin** () (1981-yil 14-martda Dalyan shahrida tugʻilgan) — nafaqadagi xitoylik futbolchi. Hozirda u Xitoyning ikkinchi liga klubi Guangxi Pingguo Haliao bosh murabbiyi.

## Klubdagi faoliyati

### Shanghai United
Yang Lin oʻzining professional futbolchilik faoliyatini 2002-yilda ikkinchi divizion vakili „Dalian Sidelong“ futbol klubida boshlagan va klub Daliandan Zhuhayga koʻchib oʻtgan va oʻz nomini bir necha bor oʻzgartirgan. U 2004-yilgi mavsumda Zhuhai Zobon jamoasining Xitoy Superligasiga chiqishida muhim rol oʻynagan.

### Henan
2007-yil boshida u Xitoy Superligasiga yangi koʻtarilgan Henan Construction jamoasiga qoʻshilgan va u mavsumni juda sermahsul oʻtkazgan. Yang liganing 14 oʻyinida maydonga tushgan va bitta gol urgan. Henan oʻrtamiyona jamoa hisoblangan. Keyingi mavsum Yang Lin uchun unchalik muvaffaqiyatli boʻlmagan, chunki u Henan tarkibida atigi yettita oʻyinda maydonga tushmagan.

### Dalianga qaytish
Yang Lin uchun omadsiz oʻtgan mavsumdan soʻng, u Henanda oʻz oʻrnini yoʻqotgan. Shundan soʻng Yang Dalian Shidega oʻtgan. Dalianda Yang Lin markaziy himoyachi sifatida foydalanilgan. U Dalian uchun birinchi golini urgan liga oʻyinida Shenzhen FCga qarshi hujumchi sifatida oʻz pozitsiyasida maydonga tushgan. Uning ijara muddati tugagach, Dalianda yangi tashkil etilgan Dalian Aerbin FC jamoasiga qoʻshilishga va 2010-yilgi liga mavsumi boshida uchinchi ligada oʻynashga qaror qilgan.

## Xalqaro faoliyati
U 2002-yilning 17-dekabrida Suriyaga qarshi o‘rtoqlik o‘yinida kattalar terma jamoasi safida debyut qilgan. Xitoy oʻyinda 3:1 hisobida g‘alaba qozongan. 2007-yilda u 2010-yilgi Jahon chempionati saralash bosqichining dastlabki bosqichida oʻynagan, u yerda u oʻzining birinchi golini Myanma milliy futbol jamoasi darvozasiga kiritgan.

## Faoliyat statistikasi

### Klub statistikasi

### Xalqaro statistika

## Yutuqlar
**Dalian Aerbin**

* Xitoy Ikkinchi ligasi : 2010-yil
* Xitoy Birinchi ligasi : 2011

## Manbalar
Yang Liyu

**Yang Liyu** () (1997-yil 13-fevralda tugʻilgan) — xitoylik futbolchi, hozirda Xitoy Superligasining „Guangzhou Evergrand“ jamoasida oʻynaydi.

## Klubdagi faoliyati
Yang Liyu futbolchilik faoliyatini 2015-yilda Wuxan Zalldan Portugaliyaning Campeonato de Gondomar jamoasiga oʻtganidan boshlagan. U klubdagi debyutini 2016-yilning 8-mayida „Anadiya“ga qarshi o‘yinda (1:0) o‘tkazgan va o‘yinning 56-daqiqasida maydondan chetlatilgan. U 2016-yilning yozida rasman asosiy jamoaga koʻtarilgan. U 2016-17-yilgi mavsumda klub safida oltita oʻyin oʻtkazgan.

2016-yilning 26-yanvarida Yang Xitoy Superligasi vakili „Tianjin Teda“ga bir mavsumga ijaraga berilgan. U klubdagi debyutini 2017-yilning 4-martida „ Shandong Luneng“ga qarshi safarda o‘tkazgan. U klubdagi ilk golini 2017-yilning 9-avgustida Yanbian Fundega qarshi oʻyinda kiritgan. U klub uchun ikkinchi golini 2017-yilning 27-sentyabrida Guizhou Henfenga qarshi oʻyinda kiritgan. Yang 2017-yilgi mavsum oxirida klub bilan ijarasini uzaytirishdan bosh tortgan.

2017-yilning 24-dekabrida Yang yuqori divizion vakili „Guangzhou Evergrand“ga o‘tgan. U 2018-yilning 14-fevralida OChL-2018 doirasida „Buriram United“ga qarshi o‘z uyida 1:1 hisobida durang o‘ynashgan va Yang 80-daqiqada Alan Karvalyu o‘rniga maydonga tushgan. U klubdagi ilk golini 2018-yilning 11-avgustida Changchun Yataiga qarshi safarda kiritgan. U oʻzining ikkinchi golini 2018-yil 2-sentyabrda „Shanghai Shenhua“ga qarshi oʻyinda (2:1) kiritgan va jamoasinig gʻalabasiga hissa qoʻshgan.

## Xalqaro faoliyati
Yang Xitoy terma jamoasiga Marcello Lippi tomonidan birinchi marta 2017-yilning noyabrida 2017-yilgi EAFF E-1 futbol chempionatiga chaqirilgan. U xalqaro maydondagi debyutini 2017-yilning 9-dekabrida Janubiy Koreyaga qarshi o‘yinda (2:2) o‘tkazgan.

## Faoliyat statistikasi

### Klub statistikasi

### Xalqaro statistika

## Yutuqlar

### Klub
**[[Guangzhou FC|Guangzhou Evergrand]]**

* Xitoy Superligasi : 2019
* Xitoy FA Superkubogi : 2018-yil

### Shahsiy yutuqlari

* Xitoy Superligasining eng yaxshi jamoasi: 2019-yil

## Manbalar
Lim Jae-beom

**Lim Jae-beom** (, ; 1994-yil 6-yanvarda tugʻilgan, **JB** va **Jey B** nomi bilan tanilgan) — janubiy koreyalik qoʻshiqchi, qoʻshiqnavis, prodyuser, raqqos va aktyor. U „GOT7“ oʻgʻil bolalar guruhining sardori, shuningdek „JJ Project“ va „Jus2“ duetlarining aʼzosi. 2012-yilda u "*Dream High 2* „ dramasida aktyor sifatida debyut qilgan va bir yildan soʻng *“*When a person falls in love" melodramasida kichik rollardan birini ijro etgan.

## Faoliyati
### 2009-2014: Yoshligi va faoliyatining boshlanishi
Lim Jae-beom 1994-yil 6-yanvarda Koreya Respublikasining Goyang shahrida tug‘ilgan. Bolalik va oʻsmirlik davrida Lim break dance bilan shugʻullangan. 2009-yilda „JYP Entertainment“ shirkatining ochiq tingloviga Jinyoung bilan birga borgan va ikkalasi ham tinglovdan muvaffaqiyatli o‘tib, birinchi o‘rinni egallagan, natijada agentlik bilan stajyor sifatida shartnoma imzolagan. 2011-yilda JB taxallusi ostida, 2012-yil 16-yanvarda efirga uzatilishi rejalashtirilgan 16 qismli „*Dream High 2“* doramasida bosh rol uchun tinglovdan oʻtgan.
2012-yil may oyida JB va Jinyoung „*Bounce“* mini albomi bilan „JJ Project“ doirasida duet sifatida debyut qilishdi. Ayni nomli „Bounce“ treki uchun klip 19-may kuni chiqarildi.

### 2015-yildan hozirgi kungacha: yakkaxon faoliyati
2015-yilda „GOT7“ guruhi aʼzolari „*Dream Knight*“ dramasida oʻzlarining super qahramon obrazalrida rol ijro etgan. 2017-yil 24-noyabrda JB Pohangda yuz bergan zilziladan aziyat chekkanlar uchun yordam berish fondiga 10 million von xayriya qilgani maʼlum bo‘lgan.
2018-yilda Yugyeom bilan birgalikda amerikalik multimedia rassomi Ben Johns bilan „Perrier“ gazli mineral suv brendi uchun „Collaboran“ art loyihasida ishtirok etgan.
2019-yil 5-martda JB „Got7“ning ikkinchi kichik guruhi „Jus2“da Yugyeom bilan „*[[Focus]]“* mini albomining „Focus On Me“ bosh singli bilan debyut qildi.

## Qoʻshiqnavislik va prodyuserlik
"JJ Project" va „GOT7“dagi faoliyati davomida JB koʻp hollarda qoʻshiqnavis, bastakorlar va/yoki prodyuser sifatida ham faoliyat yuritgan. Uning nomiga juda koʻp sonli qoʻshiqlar roʻyxatga olingan, jumladan „Bad Behavior (나쁜 짓)“, „Home Run“, „Q“, „Tomorrow, Today (내일, 오늘)“, „Prove It“, „On and On“ ", „Skyway“, „Shopping Mall“, „Teenager“, „You Are“, „Eclipse“, „Page“, „Look“ va boshqalar.

## Diskografiyasi

### Duetlari

## Filmografiyasi

### Teleseriallar

## Mukofotlar va nominatsiyalar

### 1st KWEB Fest 2015

## Manbalar
Shahadat Hussain

**Shahadat Hussain** (1893-1953) hind bengal tilida ijod qiluvchi shoir va adib.

## Biografiya
Shahadat Hussain Hindistonning Gʻarbiy Bengaliya qismidagi Chabbish Paragana shahrida tugʻilgan. 1915-yilda Hussain *Bani Sommiloniyda* shoirlik olamiga kirib keldi va ilk sh’erlarini chop eta boshladi. 1931-yilda Shahadat Hussain, Kalkuttadagi Ein Omanno Andolon shaharchasida Britaniya hukumatiga qarshi harakatda ishtirok etdi hamda baʼzi siyosatga qarshi gaplar aytdi, shu sababli ham, Shahadat Hussain uch oylik qamoq jazosiga hukm etildi

## Ishlari
Shahadat Hussain shoir, yozuvchi, dramaturg va qissa singari badiiy uslublarda ijod qiluvchi bengal adiblaridan biri edi. U Rabindranat Tagorning yozganlaridan ilhomlangan holda oʻz asarlarini yaratgan.

### Sheʼriyat
Shahadat Hussainning Mridongo, Kolpolexa, Rupochanda, Modhuchanda nomli sheʼriy kitoblari nashrdan chiqqan va hind xalqi tomonidan ijobiy baholangan.

### Romanlar
Shahadat Hussain shuningdek bir qator romanlar muallifi hamdir. Jumladan, uning Morur Kusum, Xiron Rekha, Parer Pothe, Pother dekha singari asarlari bir necha nusxada bosmadan chiqqan. Shahadat Hussainning Shiri Farhad, Laili Majnu va Yousuf Julaykha singari dostonlari ayniqsa mashhur boʻlgan. Shahadat Hussain garchi xamsachilik anʼanalariga munosib tarzda xamsa asarini yaratmagan boʻlsa ham, uning asosiy uch romaniga munosib tarzda hindiycha romanlarini yozgan.

### Dramalar
Shahadat Hussainning Sorforaj Xon, Anar Koli, Masnader Moho singari birqator tarixiy dramalari ham mavjud.
### Bolalar uchun yozgan asarlari
Shahadat Hussain bolalar uchun ham kitoblar yaratgan. Ayniqsa uning Mohon Vog, Cheleder Golpo, Gulbadan va Jahanara nomli kitoblari, maktab oʻquvchilari va kichik yoshdagi bolalar uchun eng yaxshi kitoblar sirasiga kiradi.

## Manbalar
Yang Xu

**Yang Xu** () (1988-yil 12-fevralda tug‘ilgan) — xitoylik professional futbolchi, hozirda Xitoy Superligasining „Shangahi Shenhua“ klubida o‘ynaydi.

## Klubdagi faoliyati
Yang Xu futbolchilik faoliyatini 2005-yilning 16-aprelida „Shanghai Shenhua“ga qarshi o‘yinda (1:0) „Liaoning Whowin“ safida debyut qilganida boshlagan. U klubdagi ilk golini 2005-yilning 5-mayida Shenzhen Jianlibaoga qarshi oʻyinda (3:1) kiritgan. 2005-yilgi mavsum oxirida Yang 11 ta oʻyinda 3 ta gol urgam va klubi mavsumni oʻninchi oʻrinda yakunlagan. Keyingi mavsumda Yang ligada yana 20 ta oʻyin oʻtkazib, 3 ta gol urgan, jamoada oʻzini namoyon qilishda davom etgan. Ammo u koʻp oʻyinlarda zaxiradan maydonga tushgan. 2008-yilgi mavsumga kelib, u hali ham oʻzini jamoada asosiy hujumchi sifatida koʻrsatishga harakat qilayotgan edi. Ammo, Liaoning mavsum oxirida quyi ligaga tushib ketgan. Klubda qolgan Yang 2009-yilgi liga mavsumi boshida asosiy hujumchiga aylangan. Oʻsha mavsumda 22 ta oʻyinda maydonga tushib 15 ta gol urgan, bu natija uni ligadagi ikkinchi eng yaxshi toʻpurarga aylantirgan.

2013-yilning 27-fevralida Yang Xitoy Superligasining boshqa jamoasi Shandong Lunenga oʻtgan. 2014-yil iyul oyida u 2014-yilgi mavsumning qolgan qismi uchun „Changchun Yatai“ga ijaraga berilgan. 2017-yil 26-fevralda Yang yuqori divizionning boshqa jamoasi Tianjin Tedga oʻtgan va darhol oʻzining sobiq klubi Liaoning Whowinga bir mavsumga ijaraga berilgan. U 2017-yilning 3-martida Guizhou Zhichengga qarshi 1:1 hisobidagi durang oʻyinda klubga qaytganidan keyin birinchi marta maydonga tushgan.

## Xalqaro faoliyati
Yang Xitoy terma jamoasiga chaqirilgan va 2009-yilning 30-sentyabrida Botsvanaga qarshi oʻyinda xalqaro debyut qilgan. 2010-yil 17-yanvarda Vetnamga qarshi o‘yinda jamoasi bilan 2:1 hisobida g‘alaba qozonganva Yang bu oʻyinda oʻzining ilk xalqaro golini kiritgan. 2011-yilning 30-martida u Gondurasga qarshi o‘yinda (3:0) ikkita gol urgan va 2011-yilning 23-iyulida Laosga qarshi o‘yinda (7:2) xet-trik qayd etgan.

## Faoliyat statistikasi

### Klub statistikasi

### Xalqaro statistika

### Xalqaro maydondagi gollari

## Yutuqlari

### Klub
**Liaoning Whowin**

* Xitoy Birinchi ligasi : 2009

**Shandong Luneng**

* Xitoy FA Superkubogi : 2015-yil

### Xalqaro
**Xitoyning U 17**

* U-17 Osiyo chempionati : 2004-yil

**[[Xitoy milliy futbol terma jamoasi|Xitoy]] terma jamoasi**

* Sharqiy Osiyo futbol chempionati : 2010-yil

## Manbalar
Tara Lipinski

**Tara Kristen Lipinski** (,tugʻ. 1982-yil 10-iyun, Filadelfiya, Pensilvaniya, AQSH) – amerikalik figurali uchuvchi boʻlib, ayollar yakkalik bahslarida qatnashgan va aktrisa. 1998-yil Nagano qishki Olimpiya oʻyinlari chempioni , 1997-yil Jahon chempioni, 1997-yil AQSh chempioni.

2006-yilda Tara AQSh figurali uchish boʻyicha shon-shuhrat zaliga kiritilgan.

## Martaba

### Figurali uchuvchi martabasi
Tara, havaskor chavandoz, bolalarcha konkida uchish uslubi bilan ajralib turardi. 1998-yilda Naganodagi (Yaponiya) Olimpiya oʻyinlaridagi gʻalabasidan soʻng (15 yosh) u havaskorlik faoliyatini tark etdi va professional muz shoulariga kirdi. 17 yoshida Tara professionallar oʻrtasidagi jahon chempionatida gʻolib chiqdi va eng yosh professional chempion boʻldi. 19 yoshida, Sent-Lousdagi „Yulduzlar muz ustidagi“ shousi vaqtida yiqilganidan soʻng, yana bir relaps yuz berdi va Lipinski katta sportni tark etishga qaror qildi.

### Aktrisa martabasi
Ishtirokchi aktrisa bosh rollarda Roma Dauni, Della Ris, Jon Dy bilan birga Larri Pirs va Armand Mastroyannining „Farishtaga tegdi“ (1994—2003) dramatik seriyasida muvaffaqiyatli ishladi. Bundan tashqari, Tara Lipinski, Ertalabki nashr", „yettinchi osmon“ kabi seriyalarda porladi. Tez orada rejissyorlar Kennet Koch va Gari Xelvorson Tarani 1996—2003-yillardagi „Sabrina-kichik jodugar“ oilaviy komediya serialida ishtirok etishga taklif qilishdi. Keyin komediyada bosh rollarni aktyorlar Melissa Joan Xart, Nik Bakey va Kerolin Ri ijro etishdi.

Tara Lipinski asosan ikkinchi darajali rollarni oʻynadi, garchi asosiy rollar ham bor edi, masalan, 2000-yilda Jorj Ershbeimer rejissyori „Muz farishtasi“ komediya dramasida, unda Tara Lipinski bosh rolni oʻynagan. Aktyorlar Nikol Tom, Nensi Kerrigan, Brendan Beyzer va Endryu Jonston oʻz chiqishlari bilan tomoshabinlarda katta taassurot qoldirdilar. Filmning mistik syujeti AQSh olimpiya xokkey jamoasi sardori Mett Klarkning bevaqt vafoti uning sport martabasiga qanday nuqta qoʻymagani haqida hikoya qiladi. Oʻlimdan keyin kapitan mashhur amerikalik figurali uchuvchining tanasida hayotga qaytdi.

Keyinchalik Lipinskiyning kino martabasida epizodlarning „buyuk davri“ keldi, u koʻpincha kreditlarda qatnashmadi. Tara Lipinskiyning rekordi „Siz qorongʻulikdan qoʻrqasizmi?“ (1999—2000), Oʻrtadagi Malkolm (2000—2006) va filmlar: 2001 – Kameron Krou rejissyorligida „Vanilla osmoni“. 2002-yilda Tara Lipinski Amerikaning Skubi-Du animatsion filmining dublyajida ishtirok etdi.

Shuningdek, Tara xayriya ishlari bilan shugʻullanadi va bolalarga yordam beradi. U „Koinot goʻzali-2013“ goʻzallik tanlovida hakamlar hay’ati aʼzosi edi. 2013 -yil oktyabr oyida Lipinski Sochi qishki Olimpiada oʻyinlarida NBC, NBC Sports va Universal Sports telekanallarida tahlilchi sharhlovchisi boʻlishi eʼlon qilindi.

## Sport yutuqlari

## Shaxsiy hayoti
2017-yil iyun oyining oxirida u Fox Sports prodyuseri Todd Kapostasi ga turmushga chiqdi.

## Yana qarang

* Figurali uchish boʻyicha oʻsmirlar oʻrtasidagi jahon chempionati 1996-yil

## Manbalar

## Havolalar

* Rasmiy veb-sayt Arxiv nusxasida arxivlangan
Jihodchilar bayrogʻi

**Jihod bayrogʻi** turli islomiy va islomiy fundamentalistik harakatlar tomonidan jihod ramzi sifatida keng qoʻllanadigan bayroqdir. U odatda, qora fonda, oq rangli *[[Kalimai shahodat|shahodat kalimasi]]* matni xattotlik uslubida yozilgan holatda tasvirlanadi. Uning qoʻllanishi 2000-yillarning boshlarida jihodchilar orasida keng tarqalgan. 2010-yillarda Islomiy davlatlar tomonidan ham qoʻllana boshlangan. Bundan tashqari, bayroq turli islomiy terror tashkilotlari tomonidan ham qoʻllangan.

Bunday bayroqdan foydalangan tashkilotlarga quyidagilar kiradi:

* al-Qoida
* al-Shabaab
* Islomiy davlat (ISIS/ISIL/IS/Daesh)
* Hizbul Islom (2009)
* Tolibon (shu bayroqning oq fondagi va qora yozuvlisi)
* Hamas
* Jemaa Islamiya.

## Islomiy davlatlar tashkiloti uchun berilgan varianti

Islomiy davlat tashkiloti va undan oldin Iroq Islomiy davlati tomonidan qoʻllangan variant (taxminan 2006-yildan beri) shahodat kalimasining ikkinchi iborasi Muhammadning tarixiy muhri koʻrinishida tasvirlangan.

2014-yil avgust oyida Buyuk Britaniya Bosh vaziri David Cameron Birlashgan Qirollikda „Islomiy davlat bayrogʻini“ koʻtargan har qanday odam hibsga olinishini taklif qilgan edi. 2000-yildagi Terrorizm toʻgʻrisidagi qonunga asoslanib, ushbu hujjatning 13 (1b) boʻlimida „agar shaxs jamoat joyida, biron bir narsaga asosli shubha uygʻotadigan tarzda yoki shunday holatda kiyingan, jihod bayrogʻini olib yurgan yoki namoyish qilayotgan boʻlsa, jinoyat sodir etishlikda va taqiqlangan tashkilotning aʼzosi yoki tarafdori sifatida gumonlanilishi va olti oylik qamoq yoki qonun bilan belgilangan jarimaga tortilishi mumkin“.

Shuningdek, 2014-yil avgust oyidan Niderlandiyada ham ommaviy namoyishlar oʻtkazish taqiqlangan.

IS bayrogʻi tasviridan taʼlimdan tashqari boshqa maqsadlarda foydalanish Germaniyada, 2014-yil sentabr oyidan buyon Federal Ichki ishlar vazirligi tomonidan taqiqlangan. Qoʻshni Avstriya xuddi shu taqiqni oradan koʻp oʻtmay qonun doirasiga kiritishni taklif qilgan.

* Qora bayroq tashkiloti
* Islom bayroqlari
* Qora bayroqlar ro'yxati
* Tavhid.

## Galereya

File:Flag-of-Jihad-DSC 0078.jpg|Jihod bayrogʻi
File:Flag of the Islamic Emirate of Afghanistan (2021- present).svg|Tolibon harakatining oq fondagi bayrogʻi

## Manbalar

## Havolalar

* Islom ekstremizmida qoʻllaniladigan qora bayroqlar tasvirlari toʻplami
* Qora bayroq (al-raya) Islomiy tasvirlar loyihasi, West Pointdagi terrorizmga qarshi kurash markazi
* Qora bayroqning semiotikasi (makingsenseofjihad.com)
* Usoma Hasan, Xurosonning qora bayroqlari (unity1.wordpress.com)
Balaji Vishvanath

**Balaji Vishvanat Bhat** (1662–1720) — 18-asrda Maratxa imperiyasini nazorat qilgan Bhatlar oilasidan chiqqan Peshvolar seriyasining birinchisi edi. Balaji Vishvanat yosh Maratha imperatori Shahuga fuqarolik urushi avj olgan va Avrangzeb qoʻl ostidagi Boburiylar tomonidan doimiy ravishda bostirib kirilgan qirollikni mustahkamlashda yordam bergan. U *Maratha davlatining ikkinchi asoschisi* deb ham atalgan. Keyinchalik uning oʻgʻli Bajirao I Peshvo boʻlgan.

## Yodgorliklar
Balaji Vishvanatning haykali Maxarashtra shtatidagi Raigad yaqinida joylashgan Shrivardxan qishlogʻida oʻrnatilgan.

## Ommaviy madaniyatda

* Manish Vadxva *Peshva Bajirao* (televidenie) filmida Balaji rolini ijro etgan.

## Manbalar
Statistik

**Statistik** — bu nazariy yoki amaliy statistika bilan ishlaydigan shaxs. Kasb ham xususiy, ham davlat sektorida boʻlishi mumkin.

Statistik bilimlarni boshqa fanlar boʻyicha tajriba bilan birlashtirish odatiy holdir va statistik xodimlar xodim yoki statistik maslahatchi sifatida ishlashi mumkin.

## Ishning tabiati
Amerika Qoʻshma Shtatlari Mehnat statistikasi byurosi maʼlumotlariga koʻra, 2014-yil holatiga koʻra, Qoʻshma Shtatlarda 26,970 ish oʻrni *statistik* sifatida ajratilgan. Ushbu odamlarning taxminan 30 foizi hukumatlarda (federal, shtat yoki mahalliy tashkilot) ishlagan. 2021-yil oktabr holatiga koʻra, Qoʻshma Shtatlardagi statistiklarning oʻrtacha maoshi 92,270 dollarni tashkil etdi.

Bundan tashqari, oʻz ishlarida statistik maʼlumotlar va maʼlumotlar tahlilidan foydalanadigan, ammo *statistikdan* boshqa lavozim unvonlariga ega boʻlgan odamlar soni, masalan, aktuariylar, amaliy matematiklar, iqtisodchilar, maʼlumotlar boʻyicha olimlar, maʼlumotlar tahlilchilari (bashoratli tahlillar), moliyaviy tahlilchilar, psixometriyachilar, sotsiologlar, epidemiologlar va miqdoriy psixologlar ham mavjud. Statistika mutaxassislari turli milliy va xalqaro kasbiy tasniflarga kasblar qatoriga kiritilgan.

Koʻpgina mamlakatlarda, shu jumladan Qoʻshma Shtatlarda, bu sohada ishlash uchun statistika yoki tegishli sohada magistr darajasi yoki PhD darajasi talab qilinadi.

Bir soha mutaxassisining soʻzlariga koʻra, „Odat ish olimlar bilan hamkorlik qilish, matematik modellashtirish, simulyatsiya qilish, tasodifiy tajribalar va tasodifiy tanlab olish rejalarini ishlab chiqish, eksperimental yoki soʻrov natijalarini tahlil qilish va kelajakdagi voqealarni (masalan, mahsulot savdosi) prognoz qilishni oʻz ichiga oladi.“

BLS maʼlumotlariga koʻra, „umumiy bandlik 2016-yildan 2026-yilgacha 33 foizga oʻsishi prognoz qilinmoqda, bu barcha kasblar uchun oʻrtacha koʻrsatkichdan ancha tezroq. Raqamli va elektron maʼlumotlarning ortib borayotgan hajmini tahlil qilish uchun korxonalar ushbu ishchilarga muhtoj boʻladi.“ 2021-yil oktabr oyida CNBC uni keyingi oʻn yillikdagi fan va texnologiya sohasidagi eng tez oʻsayotgan ish sohasi deb baholadi, prognoz qilingan oʻsish sur’ati 35,40 %ni tashkil qiladi.

## Manbalar

## Havolalar

* Statistika yozuvi, Kasbiy istiqbol boʻyicha qoʻllanma, AQSh Mehnat statistikasi byurosi
* Karyera markazi, Amerika statistika assotsiatsiyasi
* Karyera maʼlumotlari, Qirollik statistika jamiyati (Buyuk Britaniya) 
* Vazifalar va majburiyatlar roʻyxati — Kasblarning xalqaro standart tasnifi (ISCO)
* Ishning tabiati va boshqalar roʻyxati — O*NET
Abd al-Samad

**Abd al-Samad** yoki **Xoja Abdus Samad** 16-asrda fors miniatyura rassomi boʻlib, Hindistonga koʻchib oʻtgan va Boburiy miniatyura anʼanasining asoschilaridan biriga aylangan. Keyinchalik esa bir qancha yuqori maʼmuriy lavozimlarda faoliyat olib borgan. Samadning 1550-yildan 1595-yilgacha boʻlgan Boburiylar qoʻl ostidalik vaqtida amalga oshirgan faoliyati nisbatan toʻgʻri yoritilgan va shu davrga oid bir qancha rasmlar ham aynan unga tegishli. Taxminan 1572-yildan boshlab u imperator Akbarning imperator ustaxonasini boshqargan va „uning rahbarligida Boburiy uslubi yetuklikka erishgan“.

## Manbalar
Yang Zhi

**Yang Zhi** () (1983-yil 15-yanvarda tugʻilgan) — xitoylik nafaqaga chiqqan futbolchi, 2005-yildan 2019-yilgi mavsum oxirigacha Xitoy Superligasi „Beyjing Guoan“ jamoasida oʻynagan.

2020-yil 3-avgustda nafaqaga chiqgan.

## Klubdagi faoliyati
Yang Zhi futbolchilik faoliyatini ikkinchi diviziondagi Guangdong Xiongying jamoasida ularning yoshlar akademiyasini tugatgandan soʻng boshlagan. U 2002-yilgi mavsumda „Guangdong“ bilan ligada 26 ta oʻyinda maydonga tushib, tezda jamoada oʻzini namoyon qilgan. Keyingi mavsumda u Guangdong uchun yana 22 liga oʻyinida oʻynagan va ularni oʻninchi oʻringa olib chiqishga yordam bergan.

Yangning oʻyinlari Xitoy Superligasi vakili Beijing Guoanning eʼtiborini tortgan va u 2005-yilgi mavsum boshida Beijing safiga qoʻshilgan va u oʻzining debyut mavsumida 21 liga oʻyinida maydonga tushib, yangi jamoasida birinchi raqamli darvozabonga aylangan. Keyingi mavsumlarda u jamoaning ajralmas aʼzosiga aylangan. 2009-yilgi liga mavsumiga kelib, Yang jamoaga yuqori divizion chempionligini qoʻlga kiritishda yordam bergan. 2012-yilgi mavsum boshlanishidan oldin Yang 2012-yilgi Guangdong-Gonkong kubogida oʻzining Guangdong viloyati tarkibda oʻynaganida jarohat olgan va mavsumning koʻp qismini oʻtkazib yuborgan. U tezda tuzalib, 2013-yilgi mavsumda Beijing darvozaboni sifatida oʻzining boshlangʻich roliga qaytgan.

## Xalqaro faoliyati
Yang Xitoy terma jamoasidagi debyutini 2006-yilning 10-avgustida Tailandga qarshi oʻyinda (4:0) oʻtkazgan va Li Leileining oʻrniga maydonga tushgan. U keyingi yili 2007-yilning 28-oktyabrida 2010-yilgi Jahon chempionati saralash bosqichida Myanmaga qarshi oʻyinda (1:0) maydonga tushgan. Yang 2009-yilning 29-mayida Germaniyaga qarshi oʻyinda (1:1) asosiy tarkibda maydonga tushgan.

## Faoliyat statistikasi

### Klub statistikasi

### Xalqaro statistika

## Yutuqlar

### Klub
**Beijing Guoan**

* Xitoy Superligasi : 2009-yil
* Xitoy FA kubogi : 2018-yil

### Xalqaro
**[[Xitoy milliy futbol terma jamoasi|Xitoy terma jamoasi]]**

* Sharqiy Osiyo futbol chempionati : 2010-yil

### Shahsiy yutuqlari

* Xitoy Superligasining eng yaxshi jamoasi: 2007, 2008, 2009

## Manbalar
Martha Thomas

**Marta Ellen Thomas** (; 1996-yil 31-mayda tugʻilgan) — professional futbolchi, Ayollar Superligasi Manchester United va Shotlandiya terma jamoasida hujumchisi sifatida oʻynaydi.

Thomas Fransiyaning 2-divizioni Feminine klubi Le Gavr va Angliya FA Ayollar Superligasining West Ham United jamoalarida professional tarzda oʻynashdan oldin Charlotte 49ers jamoasida toʻrt yil kollejda futbol oʻynadi.

## Yoshligi
Thomas  Malmesbury, Wiltshire shahrida tugʻilgan. Onasi Shotlandiyatlik, otasi esa ingliz. Ular 2003-yilda Dorchesterga qisqa muddatga qaytib kelishdi, u yerda Thomas bir mavsum Dorchester Taun jamoasida oʻynagan va yana bir bor shtatlarga, bu safar olti yoshida Florida shtatidagi Vestonga koʻchib oʻtgan. Westonda boʻlganida u Weston FC yoshlar klubida oʻynagan.

### Charlotte 49ers
Thomas ikki mavsum davomida jamoa sardori boʻlgan Charlotte 49ers bilan kollej futbolida oʻynagan. Ketganidan soʻng, Thomas 47 gol bilan maktabning barcha vaqtlardagi eng yaxshi toʻpurari boʻldi. 

## Klubdagi faoliyati

### Le Havre
Thomas 2018-yil yanvar oyida 2018 NWSL kolleji loyihasiga kirishni umid qilgan edi, ammo 2017-yil noyabr oyida 49ers safidagi soʻnggi ishtirokida tizzasidan jarohat oldi. Reabilitatsiyadan oʻtgan Thomas oʻzining professional faoliyatini Fransiya 2-divizionida Le Gavrda boshladi va 2018-yilning avgust oyida klub bilan shartnoma imzoladi. 2018-yilning 21-oktabrida Stade de Reimsga qarshi o‘yinda (1:0) debyut qildi. 13 ta oʻyinda 6 ta gol urdi, Gavr ikkinchi oʻrinni egalladi.

### West Ham United
2019-yil 16-iyulda Thomas Jane Ross ketganidan keyin 9-raqamli futbolkani olib, FA WSLning „West Ham United“ klubi bilan shartnoma imzoladi. Thomas o‘zining debyut uchrashuvida maydonga tushdi va gol urdi, „West Ham“ 2019-yil 8-sentabr kuni „Arsenal“ga safarda 2:1 hisobida mag‘lub bo‘ldi. U faoliyatidagi ilk xet-trikini 2021-yil 3-aprelda „Reading“ga qarshi kechgan 5:0 hisobidagi g‘alabaning birinchi yarmida amalga oshirdi.

### Manchester United
2021-yilning 28-iyulida Thomas „Manchester United“ bilan ikki yillik va qo‘shimcha yil varianti bilan shartnoma imzoladi.

## Xalqaro faoliyati
Thomas 2019-yilda Portlend Thorns Spring Invitational mavsumoldi turnirida 23 yoshgacha boʻlganlar jamoasida oʻynab, Qoʻshma Shtatlarni yoshlar darajasida himoya qildi. Thomas ham Angliya, ham Shotlandiyada oʻynash huquqiga ega edi. 2019-yilning sentabrida u Shotlandiya terma jamoasi yigʻinida qatnashdi. Keyinchalik Shotlandiya terma jamoasiga birinchi chaqiruvni 2019-yil 25-oktabrda oldi, biroq jarohati tufayli jamoada oʻynay olmasligi maʼlum boʻldi.

## Shaxsiy hayoti
Thomasning katta amakisi Jim Kirkland ham Shotlandiyaning yuqori ligasida Aberdin bilan professional futbol oʻynagan.

## Faoliyat statistikasi

### Klub

### Xalqaro

: *2022-yil 2-sentabr holatiga koʻra*

### Xalqaro gollari

## Yutuqlari

### Kollej
**Charlotte 49ers**

* Konferensiya AQSh ayollar futbol turniri: 2016

### Individual

* Yilning eng yaxshi hujumchisi: 2016, 2017

## Manbalar
A.E.I.O.U.

**A.E.I.O.U** (baʼzan **A.E.I.O.V.** shaklida ham uchraydi) — ramziy birlashma Frederick III (1415-1493) tomonidan yaratilgan va tarixan Gabsburglar tomonidan shior sifatida ishlatilgan. Bu dunyoga mashhur, ehtimol, barcha shiorlar ichida eng mashhurlaridan biri hisoblanadi. Frederick III ning daftaridagi bir eslatmaga koʻra (1666-yilda topilgan), garchi bir qoʻli boʻlmasa ham, shiorni nemis va lotin tillarida „Butun dunyo Avstriyaga boʻysunadi“ deya tariflagan ( yoki ). Frederik odatda  singari binolar loyihasini imzolagan yoki Graz sobori, shuningdek, grafemli boshqa obyektlar qurilish loyihalarini tasdiqlagan. 2017-yildan boshlab, A.E.I.O.U. 1751-yilda tashkil etilgan Teresian Harbiy Akademiyasining shiori sifatida qoʻllanilib kelinmoqda. Bu shior Federal kanslerdagi kansler idorasi devoriga ham yozilgan.

## Izoh

Frederick III besh harfli monogrammani birinchi marta 1437-yilda Styria gertsogi boʻlganida qoʻllagan. Uning daftaridagi bir eslatma (1666-yilda topilgan), garchi bir qoʻlda boʻlsa ham, uni nemis va lotin tillarida „Butun dunyo Avstriyaga boʻysunadi“ deb tushuntiradi ( yoki ).

Keyinroq o‘sha daftardagi boshqa bir parchada bir juft sheʼrning birinchi misrasidagi so‘zlarning bosh harflari sifatida harflar ketma-ket qo‘llanilgan, maʼnosi: „Meni tanlaganlar sevadi, nohaqlar uchun qasos oluvchilarni tayinlaganman.“ (lotin tilida:  koʻrinishida).

Boshqa talqinlar, jumladan, zamonaviy geraldistlar tomonidan ham berilgan. Bir nechta tushuntirishlar lotincha iboralardan siyosiy shior sifatida olingan degan taxminga asoslanadi:

*  („Avstriya eng yaxshi imperiya sifatida birlashtirilgan“).
*  („Avstriya dunyoga ustun boʻladi“, baʼzan notoʻgʻri talqinda berilgan „Avstriya dunyodagi oxirgi (omon qolgan) davlat boʻladi“).
*  („Butun dunyoni boshqarish Avstriyaning taqdiridir“).

Frederick III bu qisqartmani u hali Avstriya Archgertsogligining hukmdori boʻlmaganida yozgan va oʻsha paytda Styria Avstriyadan butunlay ajralib chiqqan edi. Keyingi asrgacha Styria uning bir qismi hisoblanmaganligi sababli, bu jumlada „Avstriya“ atamasi — Avstriyani hudud yoki millat sifatida anglatmaydi, balki „Avstriya uyi“, yaʼni Gabsburglar sulolasi degan maʼnoni beradi.

Mazkur monogramma asrlar davomida lotin va nemis tillarida 300 dan ortiq variantda talqin qilingan. Ushbu versiyalarning aksariyati hozirgi Avstriya yoki keng qamrovli Gabsburg monarxiyasining shioriga ishora qiladi.
## Galereya

File:A.E.I.O.U. Theresianische Militaerakademie Wr Neustadt-DSC 6513w ShiftN.jpg|Wr Neustadtdagi Teresian harbiy akademiyasi
File:AEIOU in Krems.JPG|Avstriyaning de Donau shahridagi bino
File:AEIOU Theresianische Militärakademie.svg| Neustadtdagi Teresian harbiy akademiyasi logotipi

## Yana qarang

*  — the motto of Ferdinand I.
* FERT — Another motto of a European dynasty (the House of Savoy) whose meaning and origin is unclear.
*  — the personal motto of Charles V and I, and through him the modern motto of Spain.

## Manbalar

## Adabiyotlar

* Endryu Uitkroftning „H*absburglar: Imperiyani* gavdalantirgani“ (1995), .
Lisa Robertson

**Lisa Robertson** (; 1992-yil 16-mayda tugʻilgan) — shotlandiyalik futbolchi. Hozirda SWPL 1ning Celtic jamoasida oʻynaydi.

## Klublardagi faoliyati
Lisa Robertson Shotlandiyaning Dalkeit shahrida oʻsgan. U 14 yoshida Hiberniyalik qizlar jamoasiga qoʻshilishdan oldin yoshligida oʻgʻil bolalar jamoalarida oʻynagan. Robertson 2008-yilning yanvarida bir yildan kamroq vaqt oʻtib kattalar jamoasi bilan shartnoma imzoladi

### Hibernian
Robertson oʻzining birinchi yirik kubogini 2010-yilda Shotlandiya ayollar kubogi finalida 18 yoshida Rangers ga qarshi oʻynaganida qoʻlga kiritdi. Finalda Hibs 2:1 hisobida gʻalaba qozondi.

### Spokane Shine
2012-yilning yozida Robertson Shotlandiyadan Qoʻshma Shtatlarga joʻnab ketdi va u yerda yozda Ayollar Premer-Ligasida Spokane Shine Ladies jamoasida oʻynadi.

### Glasgow City
U Qoʻshma Shtatlardan qaytib keldi va 2012-yil dekabr oyida Glasgow City bilan shartnoma imzoladi. 2014-yilgi mavsum uchun Hibs bilan shartnoma imzolashdan oldin bir yil Cityda oʻynadi.

### Hiberniyadan ketish
2014-yilda Robertson Hibernian ketish uchun isteʼfoga chiqdi.

## Terma jamoadagi faoliyati
Robertson Shotlandiya U-17 va U-19 jamoalarida oʻynagan. U 2021-yilning fevralida milliy terma jamoaga chaqirilgan va 19-fevralda Kiprga qarshi oʻyinda (10:0) xalqaro maydonda debyut qilgan.

## Shaxsiy hayoti
Robertson Edinburgda oʻzining rasm va bezak kompaniyasini boshqaradi.

## Yutuqlari
Hibs futbolchisi sifatida Robertson 2010-, 2016- va 2017-yillarda uch marta Shotlandiya kubogini, 2011-, 2016-, 2017- va 2018-yillarda toʻrt marta Liga kubogini qoʻlga kiritgan. 2015-, 2016- va 2017-yillarda Hibs bilan ligada uch marta ikkinchi oʻrinni egallagan. 

### Klub

#### Hibernian

* Ayollar oʻrtasidagi Shotlandiya kubogi (3): 2010, 2016, 2017
* Shotlandiya ayollar Premer-ligasi kubogi (3): 2011, 2016, 2017, 2018

#### Glazgow City

* Shotlandiya ayollar Premer-ligasi (1): 2013-yil
* Ayollar oʻrtasidagi Shotlandiya kubogi (1): 2013-yil
* Shotlandiya ayollar Premer-ligasi kubogi (1): 2013-yil

## Manbalar
Kirsty Smith

**Kirsty Anele Smith** (; 1994-yil 6-yanvarda tugʻilgan) — shotlandiyalik futbolchi, Angliya ayollar Superligasining West Ham United klubi va Shotlandiya terma jamoasida himoyachi sifatida oʻynaydi.

## Klublardagi faoliyati

### Hibernian
Smith oʻz faoliyatini Musselburg Windsorda boshlagan. 2007-yil iyul oyida Hibernianga qoʻshildi. Smith 2016- va 2017-yillarda ketma-ket Shotlandiya ichki kubogini yutgan va 2013-2017-yillarda jamoasi bilan 4 marta ligada ikkinchi o‘rinni egallagan.

### Manchester United

2018-yil 27-iyun kuni Smith va jamoadoshi Lizzi Arnot Hibernianni tark etayotgani maʼlum boʻldi. Keyin ikkala futbolchi ham ilk mavsum uchun Manchester United bilan shartnoma imzoladi. U Manchester United safidagi 1-–2-oʻyinlarini 19-avgust kuni Liverpoolga qarshi Liga kubogi bahsida (1:0) va chempionatdagi debyutini 9-sentyabr kuni Aston Villaga qarshi oʻyinda (12:0) oʻtkazdi. Smith ligada 16 ta oʻyin oʻtkazdi, United chempionlik unvonini qoʻlga kiritdi va birinchi mavsumida FA WSLga koʻtarildi.

2019-20-yilgi mavsumda United 2019-yilning 21-noyabrida Liga kubogi guruh bosqichida Chempionship jamoasi Leicester City ustidan 11-1 hisobida g‘alaba qozondi. Uchrashuvda Smith jamoasining birinchi golini urdi.

### West Ham United
2022-yil 15-iyulda Smith West Ham United bilan yana bir yilga uzaytirilishi mumkin boʻlgan ikki yillik shartnomani imzolaganini eʼlon qilindi.

## Xalqaro faoliyati
Smith Shotlandiyani 17 yoshgacha va 19 yoshgacha boʻlganlar darajasida himoya qilgan. 2014-yil 30-oktabrda Smith jahon chempionati saralash bosqichi pley-offida Gollandiyaga qarshi o‘yinda katta xalqaro debyutini o‘tkazdi. 79-daqiqada Caroline Weir oʻrniga maydonga tushgandi.

2019-yilning 15-mayida Smith Shotlandiya terma jamoasining 2019-yilgi ayollar o‘rtasidagi Jahon chempionati uchun terma jamoasi roʻyxatiga kiritildi, bu mamlakat tarixida birinchi marta ushbu turnirda ishtirok etishi edi.

## Shaxsiy hayoti
2017-yilda Smith Heriot-Vatt universitetining buxgalteriya va moliya fakultetini tamomlagan.

## Yutuqlari

### Klub
**Hibernian**

* Ayollar oʻrtasidagi Shotlandiya kubogi : 2016, 2017
* Shotlandiya ayollar Premer-ligasi kubogi : 2016, 2017, 2018

**Manchester United**

* Ayollar oʻrtasidagi Angliya chempionati : 2018-19

## Manbalar
George Hayter

**George Hayter** (; 1792-yil 17-dekabr — 1871-yil 18-yanvar) - asosan portretlar chizuvchi taniqli ingliz rassomi. Qirolicha Viktoriya uning xizmatlarini qadrlagan va Hayterni qirollik rassomi etib tayinlagan hamda 1841-yilda unga ritsarlik unvonini bergan.

## Manbalar
Oskars Kļava

**Oskars Kļava** (1983-yil 8-avgustda tugʻilgan) — himoyachi sifatida oʻynagan latviyalik sobiq futbolchi.

## Faoliyati

### Klub
Kļava Liepayada tugʻilgan. U yosh futbolchi sifatida mahalliy "Liepaxas Metallurgs " jamoasida oʻynagan va 2002-yilda kattalar jamoasida debyut qilgan. Oʻsha yili u Yevrokuboklardagi debyutini ham oʻtkazdi va 2002-2003-yilgi UEFA kubogi saralash bosqichida Avstriyaning „Karnten“ klubiga qarshi oʻyinda qizil kartochka oldi. Har mavsumda ishtirok etgan oʻyinlar soni ortib borganligi sababli, Kļava Liepada 9 mavsum davomida oʻynadi. U 2005-yilda asosiy tarkib futbolchisiga aylandi. 2008-yil yanvar oyida Kļava Angliyaning "Leeds United " futbol ligasi jamoasi bilan muzokaralarni boshlab yubiradi. U 2010-yilda „Metalurgs“ni ligada 189 ta oʻyin va 7 ta gol natijasi bilan tark etgan.

2010-yil iyun oyida Kļava Rossiya Premer-ligasining „Anji“ klubi bilan muzokara oʻtkazdi va oʻsha yilning avgust oyida ular bilan uch yillik shartnoma imzoladi. Klubda unga 83 raqami va Oskars yozuvi yozilgan forma berishadi. U Premer-ligadagi debyutini 2010-yilning 15-avgustida Moskvaning CSKA jamoasiga qarshi 17-tur uchrashuvida oʻtkazdi. Maxachqaladagi birinchi mavsumida Kļava Premer-liganing 11 ta oʻyinida asosiy tarkibda, shuningdek, 12 ta oʻyinda zaxiradan maydonga tushib, 1 ta gol uradi. U braziliyalik afsonaviy futbolchi Roberto Karlos kelganidan soʻng asosiy tarkibdagi oʻrnini boy beradi.

2011-yil avgust oyida Kļava Rossiyaning birinchi divizioni "Khimki " klubiga yarim yillik ijaraga beriladi. U yerda 11 ta o‘yin o‘tkazib, 2011-yil oxirida „Anzhi“ga qaytadi. 2012-yilgi mavsum boshlanishidan oldin Kļava, Latviya Oliy ligasida oʻynaydigan „Liepājas Metalurgs“ jamoasiga oʻtadi. U ligada 14 ta uchrashuvda maydonga tushib 2 ta gol uradi.

2012-yilning iyul oyida Kļava Ozarbayjon Premer-ligasining AZAL klubi bilan shartnoma imzoladi. Kļava klubdagi dastlabki ikki mavsumda ligada 57ta oʻyinda maydonga tushib, 2ta gol uradi.

### Xalqaro
Kļava Latviya U-21 terma jamoasida oʻynagan. U 2005-yilda Tailandga qarshi 1:1 hisobidagi durang natijasi qayd etilgan oʻyinda kattalar safida xalqaro maydonda debyut qilgan. Oʻsha paytdagi terma jamoa bosh murabbiyi Jurijs Andrejevs uni Bahrayndagi turnirga qabul qiladi. Kļava oʻzining ilk xalqaro maydondagi golini 2007-yil oktyabr oyida Islandiyaga qarshi oʻyinda kiritadi.

## Faoliyati statistikasi

### Klub

### Xalqaro

### Xalqaro gollari

## Yutuqlari

### Klub

* Virsliga : 2005, 2009; ikkinchi oʻrin 2003, 2004, 2006, 2007, 2008
* Latviya kubogi 2006
* Boltiq ligasi : 2007-yil

### Xalqaro

* Boltiqboʻyi kubogi : 2008, 2012

## Manbalar


*